REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/256-17

23. novembar 2017. godine

B e o g r a d

ZAPISNIK

31. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,ODRŽANE 23. NOVEMBRA 2017. GODINE

Sednica je počela u 9,05 časova.

Sednici je predsedavala dr AleksandraTomić, predsednik Odbora.

Sednici su prisustvovali članovi Odbora: Veroljub Arsić, Sonja Vlahović, Olivera Pešić, Srbislav Filipović, Goran Ćirić, Milorad Mijatović, Momo Čolaković i Zoltan Pek.

Sednici su prisustvovali zamenici članova Odbora: Đorđe Milićević (zamenik Dušana Bajatovića ) i Snežana R. Petrović (zamenik Gorana Kovačevića).

Sednici nisu prisustvovali članovi Odbora Zoran Bojanić, Zoran Krasić, Milorad Mirčić, Saša Radulović, Milan Lapčević i Vojislav Vujić, niti njihovi zamenici.

Sednici su, kao poverenici predstavnika predlagača zakona, prisustvovali: Zoran Lakićević i Miodrag Poledica, državni sekretari u Ministarstvu građevinarstva, saobraćaja i infrastrukture, Jovanka Atanacković, pomoćnik ministra građevinarstva, saobraćaja i infrastrukture; Branko Drčelić, v.d. direktora Uprave za javni dug; Dragana Ratković,viši savetnik – rukovodilac Grupe za projektne i programske zajmove Uprave za javni dug i Vesna Leković, viši savetnik u Ministarstvu građevinarstva, saobraćaja i infrastrukture.

Na predlog predsednika, Odbor je većinom glasova, utvrdio sledeći

D n e v n i r e d :

1**.** Razmatranje Predloga zakona o potvrđivanju Ugovora o zajmu za kredit zapovlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Beograd Centar - Stara Pazova između Vlade Republike Srbije, koju predstavlja Ministarstvo finansija, kao Zajmoprimca i kineske Export-Import banke, kao Zajmodavca, koji je podnela Vlada (broj **400-2320/17** od 29. avgusta 2017. godine), sa ispravkom od 6. novembra 2017. godine;

2.Razmatranje Predloga zakona o potvrđivanju Ugovora o zajmu između KfW,Frankfurt na Majni i Republike Srbije koju predstavlja ministar finansija za Program vodosnabdevanja i kanalizacije u opštinama srednje veličine u Srbiji V, koji je podnela Vlada (broj **400-2317/17** od 29. avgusta 2017. godine);

3.Razmatranje Predloga zakona o potvrđivanju Ugovora o izmenama i dopunama

finansijskih ugovora 23.761, 24.745, 25.002, 25.198, 25.497, 25.610, 25.872, 81.657 i 82.640 između Republike Srbije i Evropske investicione banke, koji je podnela Vlada (broj **011-3596/17** od 20. novembra 2017. godine).

Nakon što je utvrđen dnevni red, Odbor je prešao na razmatranje tačaka dnevnog reda.

**PRVA TAČKA DNEVNOG REDA:** **Razmatranje Predloga zakona o potvrđivanju Ugovora o zajmu za kredit za povlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Beograd Centar - Stara Pazova između Vlade Republike Srbije, koju predstavlja Ministarstvo finansija, kao Zajmoprimca i kineske Export-Import banke, kao Zajmodavca, sa ispravkom od 6. novembra 2017. godine**

Predloženi zakon obrazložio je Miodrag Poledica, državni sekretar u Ministarstvu građevinarstva, saobraćaja i infrastrukture.

Odbor je odlučio da, na osnovu člana 156. stav 3. Poslovnika Narodne Skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu za kredit za povlašćenog kupca za Projekat modernizacije i rekonstrukcije mađarsko-srpske železničke veze na teritoriji Republike Srbije, za deonicu Beograd Centar - Stara Pazova između Vlade Republike Srbije, koju predstavlja Ministarstvo finansija, kao Zajmoprimca i kineske Export-Import banke, kao Zajmodavca, sa ispravkom od 6. novembra 2017. godine.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA: Razmatranje Predloga zakona o potvrđivanju Ugovora o zajmu između KfW, Frankfurt na Majni, i Republike Srbije, koju predstavlja ministar finansija za Program vodosnabdevanja i kanalizacije u opštinama srednje veličine u Srbiji V**

Predloženi zakon su obrazložili Branko Drčelić, v.d. direktora Uprave za javni dug iz Ministarstva finansija i Zoran Lakićević, državni sekretar u Ministarstvu građevinarstva, saobraćaja i infrastukture.

Odbor je odlučio da, na osnovu člana 156. stav 3. Poslovnika Narodne Skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu između KfW, Frankfurt na Majni i Republike Srbije koju predstavlja ministar finansija za Program vodosnabdevanja i kanalizacije u opštinama srednje veličine u Srbiji V.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA TAČKA DNEVNOG REDA:** **Razmatranje Predloga zakona o potvrđivanju Ugovora o izmenama i dopunama finansijskih ugovora 23.761, 24.745, 25.002, 25.198, 25.497, 25.610, 25.872, 81.657 i 82.640 između Republike Srbije i Evropske investicione banke**

Predloženi zakon su obrazložili Branko Drčelić, v.d. direktora Uprave za javni dug iz Ministarstva finansija i Jovanka Atanacković, pomoćnik ministra građevinanrstva, saobraćaja i infrastrukture.

Goran Ćirić je povodom ove tačke dnevnog reda postavio pitanje koji su to projekti na kojima postoje problemi u realizaciji i šta je iniciralo promene obuhvaćene ovim predlogom zakona.

Na postavljeno pitanje objašnjenje je dao Branko Drčelić, v.d.direktora Uprave za javni dug iz Ministarstva finanisija.

Odbor je odlučio da, na osnovu člana 156. stav 3 Poslovnika Narodne skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o izmenama i dopunama finansijskih ugovora 23.761, 24.745, 25.002, 25.198, 25.497, 25.610, 25.872, 81.657 i 82.640 između Republike Srbije i Evropske investicione banke.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica Odbora je zaključena u 9,40 časova.

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić